Djibouti

Republik Djibouti zo ur vro vihan e reter Afrika. Harzoù he deus gant Eritrea en norzh, Etiopia er c’hornôg hag er su, ha Somaliland er gevred. Er reter emañ ar Mor Ruz ha Pleg-mor Aden, gant Yemen en tu all d’ar mor. Kêr Djibouti eo ar gêr-benn. Un drevadenn c’hall e teuas ar vro da vezañ en XIXvet kantved pa voe graet emglev etre pennoù an Afared hag an arme c’hall ha pa voe prenet douaroù gant Bro-C'hall en-dro da borzh Obock. Graet e voe Côte française des Somalis (Aod c'hall ar Somalianed) eus ar vro e dalc’h ar C’hallaoued betek 1967 ha, goude-se, Territoire Français des Afars et des Issas, betek 1977, pa zeuas da vezañ dizalc’h, dindan an anv Republik Djibouti. Poblañs E 2009 e voe aozet un niveradeg eus poblañs Djibouti. An niveradeg diwezhañ (ha nemeti betek-henn) a oa bet kaset da benn e 1983 met an disoc'hoù na oant ket bet embannet. Hervez niveradeg 2009 e oa 818 159 annezad er vro, 475 322 anezhe o chom er gêr-benn. Rannoù melestradurel Rannet eo Djibouti e 5 rannvro hag ur gêr : Ali Sabieh Arta Dikhil Djibouti Obock Tadjourah